Neil deGrasse Tyson

Neil deGrasse Tyson (* 5. október 1958, New York, New York, USA) je americký astrofyzik, spisovateľ a popularizátor vedy. Pôsobí ako riaditeľ Haydenovho planetária a výskumník v Americkom prírodovednom múzeu. 

Je častým hosťom v programoch The Daily Show, The Colbert Report, Real Time with Bill Maher a Jeopardy! V auguste 2011 bolo oznámené, že bude moderovať pokračovanie série Vesmír Carla Sagana.
Bol po ňom pomenovaný asteroid 13123 Tyson, okrem iného bol taktiež zaradený na zoznam sto najvplyvnejších ľudí časopisu Time a časopis Discover ho zaradil medzi desiatich najvplyvnejších vedcov.

Životopis 
Narodil sa v New Yorku ako druhé z troch detí. Jeho otec bol sociológ a matka gerontologička.  Na strednej škole bol kapitánom zápasnického tímu a šéfredaktorom školského fyzikálneho časopisu. Už od svojej mladosti prejavoval veľký záujem o astronómiu.

Astronóm Carl Sagan, ktorý v tej dobe pracoval na Cornellovej univerzite, sa snažil Tysona na túto školu dostať, ten sa ale rozhodol pre štúdium fyziky na Harvardovej univerzite. Tam bol prvý rok členom vesliarskeho tímu, ale neskôr sa vrátil k zápaseniu. V roku 1980 na Harvarde, získal titul B. A. (Bachelor of Arts) z fyziky a pokračoval v štúdiu na Texaskej univerzite v Austine, kde v roku 1983 získal titul M. A. (Master of Arts) z astronómie. Na Texaskej univerzite si začal robiť aj doktorát, ale v roku 1988 prešiel na Kolumbijskú univerzitu. Následne v roku 1989 získal titul M. S. (Master of Philosophy) z astrofyziky a v roku 1991 PhD. (Doctor of Philosophy) v rovnakom odbore.

Vo svojom výskume sa zameriava na vznik a vývoj hviezd, fyzikálnu kozmológiu a galaktickú astronómiu. Napísal tiež niekoľko populárno-vedeckých kníh a vystupoval v niekoľkých dokumentárnych filmoch a programoch. Bol jedným z vedcov, ktorí presadzovali reklasifikáciu planéty Pluto; v roku 2006 Medzinárodná astronomická únia Pluto zaradila medzi trpasličie planéty.

Názory 
Tyson tvrdí, že zástancovia teórie inteligentného dizajnu maria vedecký pokrok. Sám seba považuje za agnostika. Napísal niekoľko prác o náboženstve, spiritualite a spiritualite vedy. Spolu s evolučným biológom Richardom Dawkinsom niekoľkokrát prednášal o vede a náboženstve. Na otázku, či on sám je veriaci, odpovedal: „Súčasťou popisu všetkých vyšších bytostí, ktoré som videl, vo všetkých náboženstvách, ktoré poznám, je niekoľkokrát spomenutá ich láskavosť. Keď sa pozriem na vesmír a na všetky spôsoby, akými sa nás snaží zabiť, nedarí sa mi pri tom vysporiadať sa s tvrdeniami o dobrej vôli.“

Výber z bibliografie 

Zoznam kníh od Tysona:
 Space Chronicles (2012) ISBN 978-0-393-08210-4
 The Pluto Files: The Rise and Fall of America's Favorite Planet (2009) ISBN 0-393-06520-0
 Smrt v podání černé díry a jiné vesmírné záhady, 2008 (Death by Black Hole: And Other Cosmic Quandaries, 2007) ISBN 0-393-33016-8
 The Sky Is Not the Limit: Adventures of an Urban Astrophysicist (1st ed. 2000 / 2nd ed. 2004) ISBN 978-1-59102-188-9
 Origins: Fourteen Billion Years of Cosmic Evolution (co-authored with Donald Goldsmith) (2004) ISBN 0-393-32758-2
 My Favorite Universe (A twelve part lecture series) (2003) ISBN 1-56585-663-5
 City of Stars: A New Yorker's Guide to the Cosmos (2002)
 Cosmic Horizons: Astronomy at the Cutting Edge (2000) ISBN 1-56584-602-8
 One Universe: At Home in the Cosmos (2000) ISBN 0-309-06488-0
 Just Visiting This Planet (1998) ISBN 0-385-48837-8
 Universe Down to Earth (1994)
 Merlin's Tour of the Universe (1989)

Referencie

Iné projekty

Externé odkazy 
 Oficiálna stránka (po anglicky)
 Oficiálny účet na Twitteri (po anglicky)
 CV na oficiálnej stránke (po anglicky)
 Relácia NOVA scienceNOW s Neilom deGrassom Tysonom vysielaná na PBS (po anglicky)
 Relácia Star Talk uvádzaná Neilom deGrassom Tysonom (po anglicky)

Zdroj 

Absolventi Harvard University
Absolventi Kolumbijskej univerzity
Osobnosti afroamerického pôvodu
Agnostici
Astrofyzici USA
Skeptici
Osobnosti z Manhattanu